**รายงานการประชุมสภาองค์การบริหารส่วนตำบลพันชนะ**

**สมัยสามัญ สมัยแรก ครั้งที่ 1/25๖4**

**วันอังคารที่ 16 กุมภาพันธ์ พ.ศ. ๒๕๖4**

**ณ ห้องประชุมสภาองค์การบริหารส่วนตำบลพันชนะ**

**ผู้มาประชุม**

|  |  |  |  |  |
| --- | --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายอุดม สร้อยแสงพันธุ์ | ประธานสภา อบต. พันชนะ | อุดม สร้อยแสงพันธุ์ |  |
| 2 | นายปล้อง กินขุนทด | รองประธานสภา อบต. พันชนะ | ปล้อง กินขุนทด |  |
| 3 | นายสมิง สำราญพันธ์ | สมาชิกสภา อบต. พันชนะ | สมิง สำราญพันธ์ |  |
| 4 | นายบุญญฤทธิ์ โชขุนทด | สมาชิกสภา อบต. พันชนะ | บุญญฤทธิ์ โชขุนทด |  |
| 5 | นางอรอนงค์ ช่วยณรงค์ | สมาชิกสภา อบต. พันชนะ | อรอนงค์ ช่วยณรงค์ |  |
| 6 | นายพงศกร พาขุนทด | สมาชิกสภา อบต. พันชนะ | พงศกร พาขุนทด |  |
| 7 | นายมนตรี เกวขุนทด | สมาชิกสภา อบต. พันชนะ | มนตรี เกวขุนทด |  |
| 8 | นายสมพงษ์ กิ่งค้างพลู | สมาชิกสภา อบต. พันชนะ | สมพงษ์ กิ่งค้างพลู |  |
| 9 | นายเริ่ม แกมสูงเนิน | สมาชิกสภา อบต. พันชนะ | เริ่ม แกมสูงเนิน |  |
| 10 | นางกองแก้ว หาญณรงค์ | สมาชิกสภา อบต. พันชนะ | กองแก้ว หาญณรงค์ |  |
| 11 | นายสมหวัง ไชยพิบูรณ์ | สมาชิกสภา อบต. พันชนะ | สมหวัง ไชยพิบูรณ์ |  |
| 12 | นายพล แสง-วน | สมาชิกสภา อบต. พันชนะ | พล แสง-วน |  |
| 13 | นางระเบียบ ลาดนอก | สมาชิกสภา อบต. พันชนะ | ระเบียบ ลาดนอก |  |
| 14 | นางวงเดือน พบขุนทด | สมาชิกสภา อบต. พันชนะ | วงเดือน พบขุนทด |  |
| 15 | นายสมส่วน ดุมขุนทด | เลขานุการสภา อบต.พันชนะ | สมส่วน ดุมขุนทด |  |
|  |  |  |  |  |

**ผู้ไม่มาประชุม**

1. นายสมชาย ศรีแสง สมาชิกสภาองค์การบริหารส่วนตำบลพันชนะ หมู่ที่ ๒ -ขาด-
2. นายธนากร แฉขุนทด สมาชิกสภาองค์การบริหารส่วนตำบลพันชนะ หมู่ที่ 2 -ขาด-
3. นายนิพัทน์ มายขุนทด สมาชิกสภาองค์การบริหารส่วนตำบลพันชนะ หมู่ที่ 7 -ขาด-

4. นายต้น เสขุนทด สมาชิกสภาองค์การบริหารส่วนตำบลพันชนะ หมู่ที่ 7 -ขาด-

5. นางอภัสสร ผ่องใส สมาชิกสภาองค์การบริหารส่วนตำบลพันชนะ หมู่ที่ 8 -ลา-

6. นายโชติชนิต หมื่นนาค สมาชิกสภาองค์การบริหารส่วนตำบลพันชนะ หมู่ที่ 9 -ลา-

7. น.ส.วิไลวรรณ โปยขุนทด สมาชิกสภาองค์การบริหารส่วนตำบลพันชนะ หมู่ที่ 10 -ขาด-

-/ผู้...

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายจเร เสขุนทด | นายก อบต.พันชนะ | จเร เสขุนทด |  |
| 2 | นางแจ่มจันทร์ นุขุนทด | รองนายก อบต.พันชนะ | แจ่มจันทร์ นุขุนทด |  |
| 3 | นายสมยศ ชาญนอก | กำนันตำบลพันชนะ | สมยศ ชาญนอก |  |
| 4 | นางอริญาพร ขยัน | ผู้อำนวยกองสวัสดิการสังคม | อริญาพร ขยัน |  |
| ๕ | นางสาวบูชิตา เนียมเกิด | ผู้อำนวยการกองการศึกษาฯ | บูชิตา เนียมเกิด |  |
| ๖ | นายยอด ปัญญาพร | ผู้อำนวยการกองช่าง | ยอด ปัญญาพร |  |
| ๗ | นางสุภาพร มีทรัพย์ | นักวิเคราะห์ฯ | สุภาพร มีทรัพย์ |  |
|  |  |  |  |  |

**เริ่มประชุม** เวลา 09.00 น.

**ระเบียบวาระที่ 1 เรื่องประธานแจ้งให้ที่ประชุมทราบ**

**นายอุดม สร้อยแสงพันธุ์ ประธานสภา****องค์การบริหารส่วนตำบลพันชนะ**

เมื่อถึงกำหนดเวลานัดประชุม เลขานุการสภาตรวจสอบรายชื่อสมาชิกสภาผู้มาประชุมว่าครบองค์ประชุมหรือไม่ เมื่อครบองค์ประชุมแล้วให้เลขานุการสภาส่งสัญญาณให้สมาชิกสภาเข้าประชุม สมาชิกสภาผู้มาประชุมเข้านั่งประจำที่ที่จัดไว้ให้ และประธานสภาตรวจว่าสมาชิกสภาเข้าประชุมครบองค์ประชุมหรือไม่ เมื่อสมาชิกสภาองค์การบริหารส่วนตำบลพันชนะเข้าประชุมครบองค์ประชุมแล้ว ผมขอเปิดประชุมครับ

**ระเบียบวาระที่ 1 เรื่องประธานแจ้งให้ที่ประชุมทราบ**

**นายอุดม สร้อยแสงพันธุ์** **ประธานสภาองค์การบริหารส่วนตำบลพันชนะ**

ในวันพุธที่ 17 กุมภาพันธ์ 2564 คือวันพรุ่งนี้ ขอเชิญท่านสมาชิกสภาองค์การบริหารส่วนตำบลพันชนะ เข้าร่วมกิจกรรมจิตอาสา โครงการปลูกผักสวนครัวเพื่อสร้างความมั่นคงทางอาหาร ณ สระประปา บ้านหนองพลวง หมู่ที่ 3 ตั้งแต่เวลา 08.00 น. การแต่งกายชุดจิตอาสา หรือ เสื้อโทนสีเหลือง

**ที่ประชุม** รับทราบ

**ระเบียบวาระที่ 2** **รับรองรายงานการประชุมสภาองค์การบริหารส่วนตำบลพันชนะ สมัยสามัญ สมัยที่ 4 ครั้งที่ 1/2563**

**นายอุดม สร้อยแสงพันธุ์ ประธานสภาองค์การบริหารส่วนตำบลพันชนะ**

ตามที่เลขานุการสภาส่งบันทึกรายงานการประชุมสภาองค์การบริหารส่วนตำบลพันชนะ สมัยสามัญ สมัยที่ 4 ครั้งที่ 1/๒๕๖3 ให้คณะกรรมการตรวจรายงานการประชุมได้ตรวจสอบ แล้ว

-/คณะ...

-3-

คณะกรรมการตรวจรายงานการประชุมให้ทำสำเนารายงานการประชุมส่งให้สมาชิกสภาองค์การบริหารส่วนตำบลพันชนะได้ตรวจดูก่อนการประชุมไม่น้อยกว่า 1 วัน เพื่อให้สภาองค์การบริหารส่วนตำบลพันชนะรับรองรายงานการประชุมในการประชุม การแก้ไขถ้อยคำในรายงานการประชุมให้กระทำโดยมติของที่ประชุมสภา และเมื่อสภาองค์การบริหารส่วนตำบลพันชนะมีมติรับรองรายงานการประชุมในการประชุมแล้วให้ประธานสภาลงชื่อในรายงานการประชุมไว้เป็นหลักฐาน นั้น มีสมาชิกท่านใดจะแก้ไขถ้อยคำในรายงานการประชุมสภาองค์การบริหารส่วนตำบลพันชนะ สมัยสามัญ สมัยที่ 4 ครั้งที่ 1/๒๕๖3 หรือไม่ครับ ถ้าไม่มีสมาชิกท่านใดจะแก้ไขถ้อยคำในรายงานการประชุม ก่อนลงมติให้การรับรองรายงานการประชุม ขอให้เลขานุการสภานับองค์ประชุมว่าสมาชิกสภาอยู่ครบองค์ประชุม หรือไม่

**นายสมส่วน ดุมขุนทด เลขานุการสภาองค์การบริหารส่วนตำบลพันชนะ**

เรียนท่านประธานสภา กระผมนายสมส่วน ดุมขุนทด เลขานุการสภาองค์การบริหารส่วนตำบลพันชนะ วันนี้มีสมาชิกสภาเข้าประชุม จำนวน 14 ท่าน และขณะนี้มีสมาชิกสภาอยู่ในห้องประชุม 14 ท่าน ถือว่าครบองค์ประชุม ครับ

**นายอุดม สร้อยแสงพันธุ์ ประธานสภาองค์การบริหารส่วนตำบลพันชนะ**

เมื่อสมาชิกสภาอยู่ครบองค์ประชุม ผมขอมติที่ประชุมว่าให้การรับรองรายงานการประชุม

สภาองค์การบริหารส่วนตำบลพันชนะ สมัยสามัญ สมัยที่ 4 ครั้งที่ 1/2563 หรือไม่ครับ

**มติที่ประชุม** ให้การรับรอง 14 เสียง ไม่ให้การรับรอง –ไม่มี – งดออกเสียง –ไม่มี–

**ระเบียบวาระที่ 3 ญัตติขอความเห็นชอบกำหนดจำนวนสมัยประชุมสามัญ ประจำปี พ.ศ.2564 และวันเริ่มสมัยประชุม สมัยสามัญสมัยแรก ประจำปี พ.ศ. 2565**

**นายอุดม สร้อยแสงพันธุ์ ประธานสภาองค์การบริหารส่วนตำบลพันชนะ**

ตามข้อบังคับการประชุมสภาท้องถิ่น พ.ศ.2547 และที่แก้ไขเพิ่มเติม ข้อ 21 ประกอบข้อ 11 กระผมขอปรึกษาที่ประชุมสภา การกำหนดจำนวนสมัยประชุมสมัยสามัญ รายละเอียดตามที่เลขานุการสภาได้อ่านให้พวกเราฟังแล้วนั้น ก็ขอให้ที่ประชุมเสนอความเห็น ครับ

**นายปล้อง กินขุนทด** **รองประธานสภาองค์การบริหารส่วนตำบลพันชนะ**

กระผมขอเสนอ ดังนี้

กำหนดจำนวนสมัยประชุมสามัมัยประจำปี พ.ศ.2564 มี 3 สมัย แต่ละสมัยไม่เกิน 15 วัน

สมัยที่ 2 เริ่ม วันที่ 7 – 21 มิถุนายน 2564

สมัยที่ 3 เริ่ม วันที่ 13 – 27 สิงหาคม 2564

สมัยที่ 4 เริ่ม วันที่ 13 – 27 ธันวาคม 2564

กำหนดวันเริ่มสมัยประชุมสามัญสมัยแรก ประจำปีของปี พ.ศ.2565 เริ่มตั้งแต่ วันที่ 7 – 21 กุมภาพันธ์ 2565 โดยกำหนดระยะเวลาไม่เกิน 15 วัน

**นายอุดม สร้อยแสงพันธุ์ ประธานสภาองค์การบริหารส่วนตำบลพันชนะ**

ขอผู้รับรอง 2 คนครับ

1.นายพงศกร พาขุนทด สมาชิกสภาองค์การบริหารส่วนตำบลพันชนะ หมู่ที่ 4 ให้การรับรอง

2.นายพล แสง-วน สมาชิกสภาองค์การบริหารส่วนตำบลพันชนะ หมู่ที่ ๑0 ให้การรับรอง

-/นาย...

-4-

**นายอุดม สร้อยแสงพันธุ์ ประธานสภาองค์การบริหารส่วนตำบลพันชนะ**

มีสมาชิกท่านใดจะเสนอเพิ่มเติม หรือมีสมาชิกท่านใดมีความเห็นเป็นอย่างอื่นหรือไม่ครับ ถ้าไม่มี ก่อนลงมติขอให้เลขาสภานับองค์ประชุมว่าสมาชิกสภาอยู่ครบองค์ประชุม หรือไม่

**นายสมส่วน ดุมขุนทด เลขานุการสภาองค์การบริหารส่วนตำบลพันชนะ**

วันนี้มีสมาชิกสภาเข้าประชุม จำนวน 14 ท่าน และขณะนี้มีสมาชิกสภาอยู่ในห้องประชุม 14ท่าน ถือว่าครบองค์ประชุม ครับ

**นายอุดม สร้อยแสงพันธุ์ ประธานสภาองค์การบริหารส่วนตำบลพันชนะ**

เมื่อสมาชิกสภาอยู่ครบองค์ประชุม ผมขอมติที่ประชุมว่า เห็นชอบตามที่นายปล้อง กินขุนทด รองประธานสภาองค์การบริหารส่วนตำบลพันชนะ เสนอการกำหนดจำนวนสมัยประชุมสามัญ ประจำปี พ.ศ.2564 และวันเริ่มสมัยประชุม สมัยสามัญสมัยแรก ประจำปี พ.ศ. 2565 หรือไม่ครับ

**มติที่ประชุม** เห็นชอบ 14 เสียง ไม่เห็นชอบ –ไม่มี – งดออกเสียง –ไม่มี–

**ระเบียบวาระที่ 4 ญัตติขออนุมัติใช้เงินสะสมประจำปีงบประมาณ พ.ศ.2564 จำนวน 370,000 บาท เพื่อดำเนินโครงการ ซ่อมแซมถนนถายในตำบล**

**นายอุดม สร้อยแสงพันธุ์ ประธานสภาองค์การบริหารส่วนตำบลพันชนะ**

ขอเชิญผู้บริหารหรือผู้แทนแถลง ครับ

**นายจเร เสขุนทด นายก****องค์การบริหารส่วนตำบลพันชนะ**

ด้วย องค์การบริหารส่วนตำบลพันชนะ ได้รับการร้องทุกข์จากชาวบ้าน และผู้นำชุมชนว่าถนนภายในหมู่บ้านชำรุดหลายเส้น เนื่องจากช่วงพายุโนอึลทำให้การบรรทุกพืชผลทางการเกษตรไม่สะดวก จึงมีความจำเป็นอย่างยิ่งที่จะต้องซ่อมแซม หรือสร้างใหม่เพื่อให้ใช้งานได้ตามปกติ และขณะนี้เงินรายได้ก็ยังได้รับไม่เพียงตามข้อบัญญัติงบประมาณรายจ่ายปี พ.ศ.2564 จึงจำเป็นต้องขออนุมัติต่อสภา เพื่อใช้เงินสะสมซึ่งปัจจุบันมีจำนวน 7,322,413.09 บาท ขออนุมัติครั้งนี้ 370,000บาท โดยได้กันเงินสะสมไว้ตามระเบียบแล้ว รายละเอียดโครงการตามแบบรูปรายการในประมาณการที่ส่งให้ท่านสมาชิกแล้วนั้น

**นายอุดม สร้อยแสงพันธุ์ ประธานสภาองค์การบริหารส่วนตำบลพันชนะ**

มีสมาชิกท่านใดจะอภิปราย หรือมีสมาชิกท่านใดมีความเห็นเป็นอย่างอื่นหรือไม่ครับ ถ้าไม่มี ก่อนลงมติขอให้เลขาสภานับองค์ประชุมว่าสมาชิกสภาอยู่ครบองค์ประชุม หรือไม่

**นายสมส่วน ดุมขุนทด เลขานุการสภาองค์การบริหารส่วนตำบลพันชนะ**

วันนี้มีสมาชิกสภาเข้าประชุม จำนวน 14 ท่าน และขณะนี้มีสมาชิกสภาอยู่ในห้องประชุม 14ท่าน ถือว่าครบองค์ประชุม ครับ

**นายอุดม สร้อยแสงพันธุ์ ประธานสภาองค์การบริหารส่วนตำบลพันชนะ**

เมื่อสมาชิกสภาอยู่ครบองค์ประชุม ผมขอมติที่ประชุมว่า เห็นชอบตามที่นายปล้อง กินขุนทด รองประธานสภาองค์การบริหารส่วนตำบลพันชนะ เสนอการกำหนดจำนวนสมัยประชุมสามัญ ประจำปี พ.ศ.2564 และวันเริ่มสมัยประชุม สมัยสามัญสมัยแรก ประจำปี พ.ศ. 2565 หรือไม่ครับ

**มติที่ประชุม** อนุมัติ 14 เสียง ไม่อนุมัติ –ไม่มี – งดออกเสียง –ไม่มี–

-/ระเบียบ...

-5-

**ระเบียบวาระที่ 5 ญัตติขออนุมัติใช้เงินทุนสำรองเงินสะสม ประจำปีงบประมาณ พ.ศ.2564จำนวน 230,000 บาท เพื่อดำเนินโครงการซ่อมแซมถนนภายในตำบล**

**นายอุดม สร้อยแสงพันธุ์ ประธานสภาองค์การบริหารส่วนตำบลพันชนะ**

ขอเชิญผู้บริหารหรือผู้แทนแถลง ครับ

**นายจเร เสขุนทด นายก****องค์การบริหารส่วนตำบลพันชนะ**

ด้วย องค์การบริหารส่วนตำบลพันชนะ ได้รับการร้องทุกข์จากชาวบ้าน มีความเดือดร้อน ในการสัญจรถนนเป็นหลุมบ่อ เนื่องจากช่วงพายุโนอึล จึงมีความจำเป็นอย่างยิ่งที่จะต้องซ่อมแซม หรือสร้างใหม่เพื่อให้ใช้งานได้ตามปกติ จึงจำเป็นต้องขออนุมัติต่อสภา เพื่อใช้งบเงินทุนสำรองเงินสะสม จำนวน 230,000บาท เพื่อบริการชุมชนและสังคม บำบัดความเดือนร้อนของประชาชน เนื่องจากเงินสะสมมีไม่เพียงพอ จึงจำเป็นอย่างยิ่งต้องใช้เงินทุนสำรองเงินสะสม ซึ่งปัจจุบันมีจำนวน 6,306,414.96 บาท ขออนุมัติครั้งนี้ 370,000บาท โดยได้กันเงินไว้ตามระเบียบภายเงื่อนไข ข้อ 89(1) แล้ว รายละเอียดโครงการตามแบบรูปรายการในประมาณการที่ส่งให้ท่านสมาชิกแล้วนั้น

**นายอุดม สร้อยแสงพันธุ์ ประธานสภาองค์การบริหารส่วนตำบลพันชนะ**

มีสมาชิกท่านใดจะอภิปรายหรือไม่ครับ ถ้าไม่มีสมาชิกท่านใดอภิปรายเพิ่มเติม ก่อนลงมติขอให้เลขาสภานับองค์ประชุมว่าสมาชิกสภาอยู่ครบองค์ประชุม หรือไม่

**นายสมส่วน ดุมขุนทด เลขานุการสภาองค์การบริหารส่วนตำบลพันชนะ**

วันนี้มีสมาชิกสภาเข้าประชุม จำนวน 14 ท่าน และขณะนี้มีสมาชิกสภาอยู่ในห้องประชุม 14 ท่าน ถือว่าครบองค์ประชุม ครับ

**นายอุดม สร้อยแสงพันธุ์ ประธานสภาองค์การบริหารส่วนตำบลพันชนะ**

เมื่อสมาชิกสภาอยู่ครบองค์ประชุม ผมขอมติที่ประชุมว่า เห็นควรอนุมัติโครงการตามที่ผู้บริหารเสนอ หรือไม่

**มติที่ประชุม** อนุมัติ 14 เสียง ไม่อนุมัติ –ไม่มี – งดออกเสียง –ไม่มี–

**ระเบียบวาระที่ 6 เรื่องการติดตามการบริหารจัดการรถดับเพลิงที่ได้รับโอนจากกรุงเทพมหานคร**

**นายอุดม สร้อยแสงพันธุ์ ประธานสภา****องค์การบริหารส่วนตำบลพันชนะ**

ในคราวประชุมสภาครั้งที่ผ่านมา ที่ประชุมก็ได้เห็นชอบให้ดำเนินการซ่อมแซมแล้ว ก็ฝากทางผู้บริหารได้ดำเนินการด้วย ค่าซ่อมแซมไม่น่าเกินห้าแสนบาท

**ที่ประชุม** รับทราบ

**ระเบียบวาระที่ 7 เรื่องอื่นๆ**

**นายอุดม สร้อยแสงพันธุ์ ประธานสภาองค์การบริหารส่วนตำบลพันชนะ**

ด้วยทางหมู่ที่ 8 และหมู่ที่ 11 ต้องการเครื่องขยายเสียงสำหรับใช้กับหอกระจายข่าวหมู่บ้าน ซึ่งที่ผ่านมาก็ยังไม่ได้รับการจัดหาให้

-/นายก...

-6-

**นายจเร เสขุนทด นายกองค์การบริหารส่วนตำบลพันชนะ**

ก็ขอให้ทางหมู่บ้านได้ทำประชาคมหมู่บ้านมา เพื่อจักได้บรรจุเข้าแผน หรือเพิ่มเติมแผนโดยให้ทางสำนักปลัดดำเนินการ

**นางกองแก้ว หาญณรงค์ สมาชิกสภาองค์การบริหารส่วนตำบลพันชนะหมู่ที่ 8**

ขอให้ทางผู้บริหารได้ตรวจสอบงบประมาณ ที่จะต่อเติมศาลาประชาคมหมู่ที่ 8 และมีท่อขาด ถนนขาด ซึ่งทางอบต.รับปากว่าจะดำเนินการให้ แต่ปัจจุบันยังไม่ได้ดำเนินการแต่อย่างใด

**นายจเร เสขุนทด นายกองค์การบริหารส่วนตำบลพันชนะ**

ช่วงนี้ทาง อบต.ก็ยังไม่มีงบประมาณที่เพียงพอที่จะดำเนินการให้ได้ทุกหมู่บ้าน ทุกปัญหาความต้องการ ถ้าหากมีงบประมาณก็จะดำเนินการให้

**นายพงศกร พาขุนทด สมาชิกสภาองค์การบริหารส่วนตำบลพันชนะหมู่ที่ 4**

ไฟฟ้าสาธรณะหมู่บ้าน เสียหลายจุดขอให้ทาง อบต. ดำเนินการซ่อมแซมด้วยครับ

**นายสมิง สำราญพันธ์ สมาชิกสภาองค์การบริหารส่วนตำบลพันชนะ หมู่ที่ 1**

อุปกรณ์ไฟฟ้าสาธารณะให้จัดหาอุปกรณ์ทีทนทาน มีอายุการใช้งานที่ยาวนาน และให้จัดหามาสำรองไว้เพราะไฟฟ้าหมู่บ้านทุกหมู่เสียหายบ่อยจะได้เกิดความรวดเร็วในการซ่อมแซม และให้ทาง อบต.ตรวจสอบร้านอัดฉีดรถ หมู่ที่ 2 ว่าได้ขออนุญาตถูกต้องหรือไม่

**นายจเร เสขุนทด นายกองค์การบริหารส่วนตำบลพันชนะ**

ก็ขอให้ทุกหมู่บ้านสำรวจมา เพื่อจักได้ซ่อมแซมพร้อมกัน แต่ถ้าจำเป็นก็จะก็จะทยอยจัดซ่อมให้ ส่วนกรณีหมู่ที่ 2 จะให้กองช่างตรวสอบว่าการก่อสร้างถูกต้องหรือไม่

**นายสมหวัง ไชยพิบูลย์ สมาชิกสภาองค์การบริหารส่วนตำบลพันชนะ หมู่ที่ 9**

การไปศึกษาดูงานปี 2564 ผมเสนอว่าควรไปที่อำเภอปากช่อง หรืออำเภอวังน้ำเขียว

**นายจเร เสขุนทด นายกองค์การบริหารส่วนตำบลพันชนะ**

จะให้สำนักปลัดไปดำเนินการว่าจะศึกษาดูงานเรื่องใดบ้าง ครับ

**ที่ประชุม** รับทราบ

**นายอุดม สร้อยแสงพันธุ์ ประธานสภา****องค์การบริหารส่วนตำบลพันชนะ**

มีสมาชิกท่านใดจะอภิปรายอีกครับ ตอนนี้มีสมาชิกหลายท่านก็เริ่มหิวข้าวแล้วถ้าไม่มีผมขอปิดการประชุมครับ

**เลิกประชุม** เวลา 14.10 น.

ลงชื่อ ผู้จดบันทึกการประชุมสภาองค์การบริหารส่วนตำบลพันชนะ

(นายสมส่วน ดุมขุนทด)

เลขานุการสภาองค์การบริหารส่วนตำบลพันชนะ

-/คณะ...

-7-

**คณะกรรมการตรวจรายงานการประชุมได้ตรวจสอบแล้วถูกต้อง**

ลงชื่อ ประธานคณะกรรมการตรวจรายงานการประชุม

(นายสมิง สำราญพันธ์) สภาองค์การบริหารส่วนตำบลพันชนะ

ลงชื่อ กรรมการฯ

(นายปล้อง กินขุนทด)

ลงชื่อ กรรมการฯ

(นายพงศกร พาขุนทด)

ลงชื่อ กรรมการฯ

(นายพล แสงวน)

ลงชื่อ กรรมการ/เลขานุการ

(นางอภัสสร ผ่องใส)

สภาองค์การบริหารส่วนตำบลพันชนะได้มีมติรับรอง

ในการประชุมสภาสมัยสามัญ สมัยที่ ครั้งที่ /25๖4

วัน ที่ เดือน พ.ศ. ๒๕64

ลงชื่อ

(นายอุดม สร้อยแสงพันธุ์)

ประธานสภาองค์การบริหารส่วนตำบลพันชนะ